लोककलाओं में वृक्षों के चित्रांकन का अपना विशेष महत्व है। भूमि-भित्ति अलंकरण में पेड़-पौधों, फूलों को स्थान प्राप्त है। इन प्रतीकों को किसी अवसर विशेष पर मूर्त रूप में भी मंगलकारी मान कर इनकी पूजा की जाती है और इनको मांगलिकता के भाव से स्वीकारा जाता है। इन वृक्षों में बरगद, पीपल, केला, तुलसी, आम आदि को शामिल किया जाता है किन्तु इनमें भी बरगद का अपना विशेष महत्व है। महिलायें बरगद की पूजा अपने पति की लम्बी आयु की कामना करती हैं। वट सावित्री, बरगदाई अमावस आदि नाम से होने वाले पर्व में बरगद की पूजा की जाती है।